GPSC วอลุ่มแน่น-บวกเกือบ 3% โบรกฯเชียร์ “ซื้อ” มองราคาหุ้นถูก-กำไรปี 62 โตทะลุ 3.6 พันลบ.
GPSC วอลุ่มแน่น-บวกเกือบ 3% โบรกฯเชียร์ "ซื้อ" มองราคาหุ้นถูก-กำไรปี 62 โตทะลุ 3.6 พันลบ. ณ เวลา 11.25 น. อยู่ที่ระดับ 75.75 บาท บวก 2 บาท หรือ 2.71% สูงสุดที่ระดับ 76 บาท ต่ำสุดที่ระดับ 73.75 บาท ด้วยมูลค่าการซื้อขาย 843.25 ล้านบาท
GPSC วอลุ่มแน่น-บวกเกือบ 3% โบรกฯเชียร์ "ซื้อ" มองราคาหุ้นถูก-กำไรปี 62 โตทะลุ 3.6 พันลบ. ณ เวลา 11.25 น. อยู่ที่ระดับ 75.75 บาท บวก 2 บาท หรือ 2.71% สูงสุดที่ระดับ 76 บาท ต่ำสุดที่ระดับ 73.75 บาท ด้วยมูลค่าการซื้อขาย 843.25 ล้านบาท
9 ต.ค. 2562

ผู้สื่อข่าวรายงานว่า ราคาหุ้น บริษัท โกลบอล เพาเวอร์ ซินเนอร์ยี่ จำกัด (มหาชน) หรือ GPSC ณ เวลา 11.25 น. อยู่ที่ระดับ 75.75 บาท บวก 2 บาท หรือ 2.71% สูงสุดที่ระดับ 76 บาท ต่ำสุดที่ระดับ 73.75 บาท ด้วยมูลค่าการซื้อขาย 843.25 ล้านบาท โดยราคาหุ้น GPSC ปรับตัวขึ้นแรงในรอบ 1 ปี 8 เดือน นับตั้งแต่ราคาหุ้นปิดที่ระดับ 76.39 บาท เมื่อวันที่ 12 ก.พ. 61

ด้านบล.กรุงศรี ระบุในบทวิเคราะห์ฯแนะ “ซื้อ” หุ้น GPSC ราคาเป้าหมาย 78 บาท/หุ้น โดย Bond yield ที่ลดลง จะหนุนให้ตลาดกลับมาสนใจหุ้นปันผลและหุ้นที่ให้รายได้มั่นคงอีกครั้ง โดยเฉพาะกลุ่มโรงไฟฟ้า ซึ่งมองว่า GPSC ยังมีความน่าสนใจ เนื่องจาก Valuation ยังไม่แพงหากเทียบกับกำไรที่จะเพิ่มขึ้นจากการรวมหุ้นและผลประกอบการของ บริษัท โกลว์ พลังงาน จำกัด (มหาชน) หรือ GLOW เข้ามาตั้งแต่ไตรมาส 4/62
ขณะที่ บล.ไอร่า แนะ “ซื้อ” หุ้น GPSC คาดกำไรสุทธิปี 63 เพิ่มขึ้น 23% อยู่ที่ 4,482 ล้านบาท ทั้งนี้ กระบวนการเพิ่มทุนใกล้สิ้นสุดแล้ว หลังขึ้น XR เมื่อวันที่ 3 ก.ย. 2562 ซึ่งกำหนดราคาเพิ่มทุนหุ้นละ 56 บาท อัตราส่วน 1 หุ้นเดิม ต่อ 0.8819 หุ้นใหม่ ช่วงวันที่ 30 ก.ย.-4 ต.ค. 2562 โดยการเพิ่มทุนครั้งนี้เมื่อรวมกับเงินกู้ธนาคาร เพื่อเข้าซื้อกิจการ GLOW มูลค่าประมาณ 1.35 แสนล้านบาท และจะ Delist หุ้น GLOW ออกจากบริษัทจดทะเบียน
ทั้งนี้ คาดการเติบโตปี 62 และ 63 มาจากการเปิดดำเนินงาน (1) โครงการน้ำลิก 1 ขนาด 64.7 MW (GPSC 40%) (2) โครงการไซยะบุรี ขนาด 1,285 MW (GPSC 25%) (3) โครงการ CUP4 ขนาด 45 MW และ CUP3 ส่วนขยาย 15 MW และ (4) NNEG expansion ขนาด 18 MW โดยรวมจะช่วยเพิ่มกำลังการผลิต GPSC เป็น 4,766 MW ณ ปลายปี 63
ส่วนปี 65 คาดกำลังผลิตจะเพิ่มขึ้นจากหน่วยผลิตไฟฟ้าให้ บริษัท ไทยออยล์ จำกัด (มหาชน) หรือ TOP กำลังการผลิต 250 MW และทำให้กำลังผลิตรวมของ GPSC อยู่ที่ 5,026 MW พร้อมคาดในอนาคตการเติบโตไปตามกลุ่ม PTT และการขายไฟฟ้าให้โครงการต่างๆ ตามเขต EEC และมาบตาพุด
สำหรับธุรกิจที่คาดว่าจะเป็น S-curve ให้กับ GPSC ได้แก่ ธุรกิจแบตเตอรี่ การกักเก็บพลังงาน (ESS) และบริหารจัดการพลังงาน (Energy Solution Provider) พร้อมคาดผลการดำเนินงานปี 62 มีกำไรสุทธิ 3,644 ล้านบาท เพิ่มขึ้น 8.5% โดยประเมินราคาเป้าหมายที่ 76 บาท